क्यूबा में कम्युनिस्ट क्रांति के 50 वर्ष पूरे  
17 अप्रैल, 1961 को फिदेल कास्त्रो के नेतृत्व में विद्रोही सैनिकों ने क्यूबा से राजशाही का खात्मा कर वहां समाजवाद की नींव रखी थी।
क्यूबा में कम्युनिस्ट क्रांति के 50 वर्ष पूरे होने के मौके पर एक भव्य सैन्य परेड में हजारों लोगों ने शिरकत की। इस मौके पर कम्युनिस्ट पार्टी कांग्रेस कुछ आर्थिक बदलावों का ऐलान भी कर सकती है।  सैन्य वर्दी पहने हुए राष्ट्रपति राउल कास्त्रो वरिष्ठ अधिकारियों, पार्टी कांग्रेस के प्रतिनिधियों और सेनानियों से घिरे हुए थे। परेड में शामिल लोग राजधानी हवाना का राजनीतिक हृदय कहे जाने वाले प्लाजा डी ला रिवोल्यकिअन तक पहुंचे।  परेड के साथ चल रहे हजारों लोग हाथों में क्यूबा का झंडा लिए हुए थे और अपने सबसे बड़े नेता फिदेल कास्त्रो के समर्थन में नारे लगा रहे थे। इस क्रांति के अगुवा रहे 84 वर्षीय फिदेल किसी समारोह में शामिल नहीं हो सके। 17 अप्रैल, 1961 को फिदेल के नेतृत्व में विद्रोही सैनिकों ने क्यूबा से राजशाही का खात्मा कर वहां समाजवाद की नींव रखी थी।